text: Jónas vann suverent – men veit ikki hvussu skjótt hann rann
text: #000001
text: Tíðartøkan kiksaði í 200 metra finaluni fyri menn í kvøld.
text: #000002
text: Jónas var fleiri metrar framman fyri hinar tá hann vann 200 metra renningina (Mynd: Jens Kr. Vang)
text: #000003
text: Var talan um ein flottan sigur, tá bert 17 ára gamli kvívíkingurin Jónas Gunnleivsson Isaksen vann gull í 400 metra renningini mánakvøldið, so var tað ikki minni suverent, tá hann vann langt framman fyri allar hinar á hálva teininum í kvøld, 200 metra renningini.
text: #000004
text: Men vit kunnu ikki fortelja hvussu skjótt hann rann, um hann kanska var undir 22 sekundum. Tí tíðartøkan riggaði ikki. Men tað var ongin ivi um hvør vann. Tað verður kortini tikið við fyrivarni, tí leingi var spurningur um, hvørt finalan kanska skuldi rennast av nýggjum.
text: #000005
text: Tá kvinnurnar runnu 200 metrar, riggaði tíðarkoyringin aftur. Her luttók Margit Weihe Frímundsdóttir, og hon gjørdist nummar 5 í tíðini 25,68 minuttir.
text: #000007